ශ්‍රී ලංකා නිදහස් පක්ෂය 1952 වසරේ පළමු පාර්ලිමේන්තු මැතිවරණයට මුහුණදුන් අතර, එහිදී ආසන 9 ක් දිනා ගනිමින් දිවංගත අග්‍රාමාත්‍ය එස්.ඩබ්ලිව්.ආර්.ඩී. බණ්ඩාරනායක විපක්ෂ නායක තනතුරට පත්වුණා. 1956 පාර්ලිමේන්තු මැතිවරණයට සන්ධානගතව ඉදිරිපත් වෙමින් ජයග්‍රහණය කළ ශ්‍රී ලංකා නිදහස් පක්ෂය, බණ්ඩාරනායක ඝාතනයෙන් පසු හිටපු අගමැතිනි සිරිමාවෝ බණ්ඩාරනායක වෙත භාරවුණා. 1960 පාර්ලිමේන්තු මැතිවරණය ජයගත් ඇය ලොව පළමු අගමැතිනිය බවට පත්වූ අතර, 1977 වසරේ පරාජයෙන් පසු නිදහස් පක්ෂය යළි පොදුජන එක්සත් පෙරමුණ ලෙස සන්ධානගතව 1994 වසරේදී බලය පිහිටවනු ලැබුවා.